Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 55

c) esettanulmány értelmezése és elemzése. Értékelés A központi útmutatásnak megfelelõen a szaktanárok javítják és értékelik a dolgozatokat. A javító tanár a diákok által használt színtõl eltérõ színû tollal jelöli a hibákat és azok súlyosságát, illetve a meg nem oldott feladatokat is jelzi. Végül rövid szöveges értékelésben megállapítja a munka erényeit és hiányosságait és a megadott javítókulcsnak megfelelõen értékeli az írásbelit. 2003/111/II. szám A fogalmakra vonatkozó tesztkérdéseket a központilag megadott javítókulcs alapján lehet értékelni. A kisebb témák kifejtésére vonatkozó kérdéseket, valamint az esettanulmány értelmezését és elemzését a központilag megadott javítókulcs kulcsszavai alapján lehet javítani. SZÓBELI ÉRETTSÉGI VIZSGA A szóbeli vizsga a hagyományos szóbeli érettségik rendjének megfelelõen a vizsgázótól megköveteli egy-egy téma (tétel) önálló és átfogó kifejtését, érvelõ bemutatását. A vizsga idõtartama 20 perc. A szóbeli vizsgára központilag 22-25 tételt jelölnek ki a megadott témakörök alapján.. A tétel tartalmazhat rövid „felvezetõ szöveget” – idézetet, statisztikát, képet stb. – a világosan megfogalmazott kérdés, illetve feladat mellett. A tételsor tematikai aránya Témakörök Az összeállítandó tételek aránya Az ember, mint természeti és társadalmi lény Legalább 2 tétel kötelezõ Az ember, mint értékelõ – erkölcsi lény Legalább 2 tétel kötelezõ Szokás, erkölcs, jog Legalább 3 tétel kötelezõ Az ember közvetlen környezete Legalább 2 tétel kötelezõ A mi kis ügyeink Legalább 2 tétel kötelezõ A munka világa, pályaorientáció Legalább 2 tétel kötelezõ Társadalmi rétegzõdés Legalább 3 tétel kötelezõ A politika világa Legalább 2 tétel kötelezõ A magyarság és Európa Legalább 2 tétel kötelezõ Globális kihívások Legalább 2 tétel kötelezõ Összesen: Legalább 22 tétel kötelezõ Értékelés A diákok szóbeli vizsgateljesítményének értékelése az alább megadott értékelési kritériumok szerint történik: A szóbeli felelet értékelési szempontjai Százalék Tartalom – a téma bemutatásában érvényesülõ tájékozottság – tárgyi ismeretek – fogalomhasználat 60% Elõadásmód – a felelet világos, témának megfelelõ felépítése – a logikus érvelés – megfelelõ szókincs – lényegkiemelõ képesség – rendszerezõ képesség – problémaérzékenység – kreativitás 40% 2003/111/II. szám EMBERISMERET ÉS ETIKA BEVEZETÉS Az Emberismeret és etika tantárgy számára a kerettantervben ajánlott órakeretek nem teszik lehetõvé, hogy önálló érettségi tárgyként szerepeljen. Ugyanakkor a jelen tervezet készítõi úgy értelmezték feladatukat, hogy az Emberismeret és etiká-t önálló érettségi tantárgynak tekintik (legalább két éven keresztül heti két órában kell tanulni egy tárgyat ahhoz, hogy érettségizni lehessen belõle) és ennek megfelelõen dolgozzák ki a részletes érettségi követelményeket. Mindez válasz arra a nyilvánvalóan jogos felvetésre is, mely szerint az érettségi követelményrendszer túlzott méretû (teljesíthetetlen) a kerettantervben ajánlottakhoz képest. Ez így van. Úgy gondoljuk, hogy ennek a követelményrendszernek a teljesítéséhez jóval több tanóra szükséges, mint amennyit a kerettanterv a tantárgy számára megfogalmaz. Természetesnek tartottuk tehát, hogy elõször a bõvebb keretet készítsük el. Az érettségi követelmények szempontjából mindez azt jelenti, hogy a gyakorlatban akkor lehet csak érettségizni ebbõl a tárgyból, ha az adott iskola a saját szabadon fölhasználható órakereteibõl kiegészíti a tantárgy kerettantervben meghatározott óraszámát. Nem zárjuk azonban ki a más tantárgyakkal történõ integrációs formákat sem, hiszen – ha nem is tételesen – de mindenképpen beépülhetnek az érettségi követelményrendszerébe azok az emberismereti és etikai tartalmak, amelyekkel irodalmi, történelmi, társadalomismereti, filozófiai, biológiai – egyházi iskolákban hittani – tanulmányaik során ismerkedtek meg a diákok. Az érettségin számonkérhetõ tudásanyag mindkét szinten szervesen illeszkedik a kerettantervhez, valamint az általános érettségi követelményekhez. A két szinten azonban a vizsga felépítése lényeges különbséget mutat. Bár mind a két szinten megjelennek írásbeli és szóbeli követelmények, ezek jellege azonban nagymértékben különbözik egymástól. A középszintû Emberismeret és etika oktatás nem a filozófiai etika fogalomrendszerének vagy az etikatörténet tárgyi ismeretanyagának elsajátíttatását célozza meg. A képzés inkább a szemléletformálásra, a problémaérzékenység elmélyítésére összpontosít. Ezért az értékelésben is arra helyezzük a hangsúlyt, mennyire képes a tanuló konkrét élethelyzetek, erkölcsi konfliktusok értelmezése, elemzõ feldolgozása során alkalmazni a tanultakat. Ennek megfelelõen a vizsgakövetelmények teljesítése önálló munkát, a tárgy kreatív, személyes meggyõzõdésen alapuló megközelítését igényli. Középszinten a vizsga írásbeli részét a tanulók egyéni projektek készítésével teljesítik. A projektvizsga témái az országos vizsgaközpont által kerülnek meghirdetésre, s a diákok e megadott témakörökön belül választhatnak tanáraik segítségével. A tanulók ugyanakkor szóbeli érettségin esetelemzések során tesznek tanúbizonyságot az általuk megtanultak alkalmazásáról. A szóbeli érettségi másik eleme az egyéni projekt megvédése a vizsgabizottság elõtt. Lényegében ezek a követelmények jelennek meg az emelt szintû vizsga írásbeli és szóbeli részében is. Itt azonban elvárjuk a tanulóktól – akik vélhetõen ezen a területen kívánnak továbbtanulni –, hogy a kerettantervi követelményrendszer mélységében ismerjék a filozófia, illetve etika alapvetõ fogalomrendszerét, valamint az etikatörténet alapvetõ tárgyi ismeretanyagát. Az emelt szinten az írásbeli vizsga esszékérdésbõl és kisebb esetelemzésekbõl áll, míg a szóbelin a megadott tételsor alapján vizsgáznak, mely alkalmat ad elméleti felkészültségük, valamint az antropológia és az etika alapkérdéseiben szerzett jártasságuk bemutatására. 2003/111/II. szám I. RÉSZLETES KÖVETELMÉNYEK A) KOMPETENCIÁK Az ismeretszerzés és feldolgozás eljárásai Tematikus tájékozódás a nyomtatott és elektronikus ismeretterjesztõ információ-forrásokban (hol, milyen formában lelhetõ fel, követhetõ nyomon egy-egy etikai téma megjelenése). Különbözõ filmek, fotók, tárgyi emlékek, irodalmi szövegek, mûalkotások újságok, történelmi dokumentumok, vallási liturgiák, tudományos nézetek, társas kapcsolatok, metakommunikatív jelzéseink, hagyományok, népszokások, temetkezési kultúrák, öltözködés stb. hogyan mutatják be egyes korok morális viszonyait, szokásait. Az absztrahálás képessége – A hétköznapi, mindennapi moralitás és az etikai gondolkodásmód megkülönböztetése, az egyéni, mindennapi probléma általános szintû megfogalmazása. – Az egyén és a társadalom moralitásának megkülönböztetése. – A különbözõ korok tudományának, mûvészetének, filozófiájának, erkölcsének és etikájának (etikáinak) összehasonlítása, találkozási pontjainak felismerése. Az értelmezés képessége – Az információforrások értelmezése, összehasonlítása, megítélése, következtetések levonása. – Szövegértés és értelmezés, szövegalkotás. Ez magában foglalja, hogy a szövegek ismerete és az olvasó elõzetes ismerete összekapcsolódik. – Komplex ismeretek (globalitás, holisztikus szemlélet) alapján elemzés. Az érvelés képessége, a vitakészség – Logikus, koherens, lineáris szövegalkotás. – Különbözõ erkölcsi álláspontok megkülönböztetése. – Önálló kérdésfeltevés és véleményalkotás, ítélõképesség. – Párbeszéd képessége, mások szempontjainak – elõismeretének, érintettségének, céljának figyelembe vétele. – Másokkal való együttmûködés. – A testbeszéd jelentõségének ismerete. B) RÉSZLETES VIZSGAKÖVETELMÉNYEK – Kompetenciák és témakörök – Ezek a témakörök az Emberismeret és etika tantárgy érettségi vizsgakövetelményeinek alapjai. Az itt megjelölt kompetenciák mind az írásbeli, mind a szóbeli vizsgán megjelennek. VIZSGASZINTEK TÉMÁK Középszint Emelt szint

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes